CM मनोहर लाल हुए शामिल; पहले दिन संघ और शाखा में महिलाओं को जोड़ने पर प्लानिंग
Rashtriya Swayamsevak Sangh (RSS) Annual Meeting Updates. Follow Haryana Samalkha RSS Sangh Latest News, BJP 2024 Lok Sabha Election Strategy On Dainik Bhaskar (दैनिक भास्कर)
हरियाणा के पानीपत जिले के समालखा कस्बे के गांव पट्‌टीकल्याणा में राष्ट्रीय स्वयंसेवक संघ (RSS) की चल रही तीन दिवसीय अखिल भारतीय प्रतिनिधि सभा-2023 का आज दूसरा दिन है। इस बैठक में देशभर के 1400 लोग भाग रहे हैं। जिसमें BJP राष्ट्रीय अध्यक्ष JP नड्‌डा भी शामिल हैं।
रविवार को बैठक में पहले दिन संघ और शाखा से महिलाओं को जोड़ने की बात पर जोर दिया गया। जिसमें मुस्लिम महिलाओं को जोड़े जाने की बात विशेष रही। आज दूसरे दिन स्वाधीनता, स्वदेशी, स्वतंत्र, स्लावलंबन के विषय पर जोर दिया जा रहा है। दोपहर बाद CM मनोहर लाल भी बैठक में शामिल हुए। बैठक के अंतिम दिन मंगलवार को सरकार्यवाह दत्तात्रेय होसबाले पत्रकार वार्ता को संबोधित करेंगे।
पहले दिन 107 बड़ी दिवंगत हस्तियों को किया गया याद
हरियाणा के पानीपत जिले के समालखा कस्बे के गांव पट्‌टीकल्याणा में राष्ट्रीय स्वयंसेवक संघ (RSS) की तीन दिवसीय अखिल भारतीय प्रतिनिधि सभा रविवार को समालखा में शुरू हुई। यहां सेवा साधना एवं ग्राम विकास केंद्र में हो रही सभा के दौरान समाजवादी पार्टी के दिवंगत नेता मुलायम सिंह यादव, समाजवादी नेता शरद यादव और वरिष्ठ अधिवक्ता शांति भूषण को श्रद्धांजलि दी गई।
इसके अलावा प्रधानमंत्री नरेंद्र मोदी की माता हीराबेन मोदी, अभिनेता-फिल्म निर्माता सतीश कौशिक को भी याद किया गया। बैठक के पहले सत्र में, आरएसएस के महासचिव दत्तात्रेय होसबोले ने उन सभी 107 प्रसिद्ध हस्तियों के नाम पढ़े, जिनका पिछले एक साल में निधन हो गया।
बैठक के ये तीन मुख्य हैं मुख्य उद्देश्य
अखिल भारतीय सह सरकार्यवाह डॉ. मनमोहन वैद्य ने बताया कि अखिल भारतीय प्रतिनिधि सभा में तीन प्रस्ताव लाए जाएंगे। पहला सामाजिक समरसता का होगा। इसमें भारत के विकास की नीति बनाई जाएगी। इसमें समाज का सहयोग और समाज के कार्यों की नीति बनाई जाएगी।
दूसरा सर्व धर्म होगा। इसमें सबको जोड़ने का प्रस्ताव रहेगा। भगवान महावीर के परिनिर्वाण के जीवन संदेश और स्वामी दयानंद सरस्वती के जन्म शताब्दी वर्ष के बारे में लोगों को बताना भी उद्देश्य रहेगा। आरएसएस की शाखाओं में अब महिलाओं को भी शामिल किया जाएगा। इस पर भी चर्चा हुई।
देश में 71,355 जगहों पर है संघ
पानीपत में अखिल भारतीय प्रतिनिधि सभा में RSS के संयुक्त महासचिव डॉ. मनमोहन वैद्य ने कहा कि महिलाओं को 'शाखाओं' से जोड़ने पर बैठक में चर्चा होगी। उन्‍होंने बताया कि 42,613 स्थानों पर 68,651 दैनिक शाखाएं चल रही हैं।
26,877 साप्ताहिक बैठकें होती हैं। 10,412 संघ मंडली हैं। 2020 की तुलना में 6,160 शाखाएं बढ़ी हैं। साप्ताहिक बैठकें 32% बढ़कर 6,543 हो गई हैं। संघ मंडली में 20% की वृद्धि हुई। संघ देश भर में 71,355 स्थानों पर मौजूद है।
छह साल में आई 7.25 लाख रिक्वेस्ट
आरएसएस से देश भर से जुड़ने वालों का सिलसिला जारी है। प्रमुख के मुताबिक संघ की वेबसाइट RSS के माध्यम से वर्ष 2017 से वर्ष 2022 तक 7 लाख 25 हजार लोगों ने जुड़ने को लेकर रिक्वेस्ट डाली। यानी 1.20 लाख प्रति वर्ष। इनमें से ज्यादा की उम्र 20 से 35 वर्ष के बीच है। 75% का संघ से जुड़ने का मकसद समाज सेवा करना है।
मुख्य आंकड़ों पर एक नजर
डॉ. मनमोहन वैद्य के अनुसार देशभर में 42613 स्थानों पर शाखा लग रही है, जोकि 2022 में 37903 पर लगा करती थी। शाखा की संख्या 68651 है, जिसमें पिछले साल के मुकाबले 15 फीसदी की बढ़ोतरी हुई है।
साप्ताहिक मिलन जोकि सप्ताह में एक बार लगती है। इनकी संख्या पूरे देश 26877 है। महीने में एक बार संघ मंडली लगती है, इनकी संख्या 10412 है। 2017 से 2022 तक 7 लाख 25 हजार युवकों का ऑनलाइन अनुरोध संघ से जुड़ने का आया। इसमें से 70 फीसदी युवा समाज में योगदान देना चाहते हैं।